અહીં પ્રોફેસર તરીકે ફરજ બજાવતા કેટલાક પ્રોફેસરોને કોલેજના ભોપાળા ખબર પડી ગયા હતા અને તેઓએ આ મુદ્દે અવાજ ઉઠાવ્યો હતો. જેથી અવાજ ઉઠાવનારા પ્રોફેસરોને યેનકેન પ્રકારે હેરાન-પરેશાન-બદનામ કરી તેમજ એક યા બીજા આરોપો મુકી દરવાજા દેખાડી દેવામાં આવ્યા હતા. આ અગ્રવાલ કોલેજ વિવાદીત રીતે ચલાવી સરકારને ગુમરાહ કરવાની વાતો શહેરમાં ચર્ચાના કેન્દ્રમાં હોવાનું જણાવી આ સમગ્ર પ્રકરણમાં સાચી હકીકત શું છે તેની તટસ્થ તપાસ હાથ ધરવામાં આવે અને તપાસ બાદ કંઈક વિવાદીત અને ગેરકાયદેસર હોવાનું બહાર આવે તો જવાબદાર જે પણ હોય તે તમામ સામે કાયદેસરની કાર્યવાહી હાથ ધરવા માંગણી ઉચ્ચારી હતી.